**Z M L U V A**

 **o poskytnutí audítorských služieb**

**I.**

**Zmluvné strany**

**Objednávateľ:**

(ďalej iba obec)

**Obec Nitrianske Pravno**

**SNP 1**

**972 13 Nitrianske Pravno**

Zastúpená: ***Ing. Jozef Balčirák*** – starosta obce

IČO: 00318337

DIČ: 2021162748

Bankové spojenie: VÚB banka, pobočka Prievidza

Číslo účtu: 15121382/0200

Telefón/fax: 046/5447510

a

**Poskytovateľ:**

(ďalej iba audítor)

**INTERAUDIT Zvolen, spol. s r.o.**

**J. Kozačeka 5**

**960 01 Zvolen**

Zapísaná v obchodnom registri Okresného súdu Banská Bystrica,

Oddiel: Sro, Vložka č. 257/S

Zastúpená: ***Ing. Lenka Naňová*** - konateľka spoločnosti

IČO: 30225841

DIČ: 2020474940

IČ DPH: SK2020474940

Bankové spojenie: Tatra banka, a.s. Zvolen

Číslo účtu: 2625481579/1100

Telefón/fax: 045/5335921, 5326371

Služby sa poskytujú v súlade s Obchodným zákonníkom č. 513/1991 Zb., v znení zmien a dodatkov a v súlade so Zákonom o audítoroch, audite a dohľade nad výkonom auditu č. 540/2007 Z. z. a v zmysle priložených Všeobecných podmienok poskytovania auditu účtovnej závierky, ktoré sú v súlade s Medzinárodnými audítorskými štandardmi.

**II.**

**Predmet zmluvy**

***Audítor vykoná audítorské služby:***

* Audit ročnej účtovnej závierky, overenie výročnej správy za rok **2012**, preverenie súladu hospodárenia v zmysle zákona 583/2004 Z.z. o rozpočtových pravidlách územnej samosprávy a o zmene a doplnení niektorých zákonov za rok **2012**
* Audit konsolidovanej účtovnej závierky za rok **2012**

**III.**

**Práva a povinnosti strán**

***1. Povinnosti audítora***

Povinnosťou audítora je na základe vykonaných testov vyjadriť svoj názor na služby uvedené v predmete zmluvy. Ku každej službe vydá samostatnú správu. Vydanie správy nezbavuje štatutárny orgán za dôsledky kontrol, vykonaných kompetentnými kontrolnými orgánmi.

Povinnosťou audítora je navrhnúť a vykonať testy tak, aby v rozumnej miere zaručovali zistenia prípadných nezrovnalostí vzniknutých nesprávne uvedenými údajmi v účtovných výkazoch. Nezaväzuje to však audítora vykonať detailné testy všetkých operácií tak, aby boli zistené všetky nezrovnalosti, ktoré môžu existovať. Z toho vyplýva, že nie je možné spoliehať sa iba na tento audit, ako na prostriedok, ktorý zistí všetky existujúce nezrovnalosti.

Zvláštna pozornosť audítora bude zameraná najmä na zistenie účinnosti vnútorného kontrolného systému s tým, že nedostatky v kontrolnom systéme, ktoré bude považovať za významné, prejedná so štatutárnym orgánom a v prípade nutnosti to uvedie v audítorskej správe.

* ***Povinnosti objednávateľa***

Povinnosťou objednávateľa je viesť správne, pravdivé a úplné účtovníctvo tak, aby verne odrážalo stav majetku a záväzkov, príjmov a výdavkov, finančnú situáciu a výsledok hospodárenia. Objednávateľ je tiež zodpovedný za vykonanie vnútornej kontroly, výber a aplikáciu účtovných metód a ochranu majetku.

Objednávateľ je tiež povinný poskytnúť audítorovi všetky informácie, ktoré sú nutné pre vykonanie predmetu zmluvy.

Pokiaľ bude objednávateľ požadovať aj voľnú audítorskú správu (nezviazanú, napr. na účely rozmnoženia, resp. reprodukovania vo výročnej správe alebo v iných dokumentoch), takúto správu je možné použiť len v špeciálne dohodnutých prípadoch a za ich nedodržanie, resp. zneužitie takto vydanej audítorskej správy, si audítor uplatní svoje oprávnené nároky.

**IV.**

**Cena a spôsob platenia**

Za vykonané práce uvedené v čl. I. predmetnej zmluvy vyplatí objednávateľ sumu v dohodnutej cene v zmysle Zákona č. 18/1996 Z. z. o cenách, a to vo výške:

**bod 1/ - cena auditu ročnej účtovnej závierky a preverenia hospodárenia**

 **830 € + DPH**

**bod 2/ - cena za overenie konsolidovanej účtovnej závierky**

 **250 € + DPH**

Vypracované audítorské správy budú odovzdané objednávateľovi až po úhrade jednotlivých faktúr.

**V.**

**Záväzok mlčanlivosti**

Zmluvné strany sa zaväzujú zachovať mlčanlivosť o všetkých skutočnostiach, týkajúcich sa druhej zmluvnej strany.

Dôverné informácie nesmú byť použité k iným účelom, než v plnení predmetu tejto zmluvy.

Povinnosť audítora zachovávať mlčanlivosť sa vzťahuje aj na asistentov audítora, nevzťahuje sa však na prípady, ak ide o zákonom uloženú povinnosť oznámiť, alebo prekaziť spáchanie trestného činu.

**VI.**

**Platnosť zmluvy a skončenie zmluvného vzťahu**

Táto zmluva platí pre ročnú účtovnú závierku za rok **2012**. Obidve strany majú právo zmluvu písomne vypovedať s polročnou výpovednou lehotou. V priebehu prác na overenie účtovnej závierky je možné zmluvu vypovedať len v prípade vážneho porušenia povinností zmluvných strán uvedeného v tejto zmluve, alebo upravených obecne záväzných predpisov a to písomne dopredu. V tomto prípade má overovateľ nárok na úhradu už vynaložených nákladov.

**VII.**

**Všeobecné ustanovenia**

Zmluva je vyhotovená v dvoch exemplároch, z ktorých jeden po podpísaní obdrží objednávateľ a druhý exemplár audítor.

V prípade poskytovania účtovného poradenstva, ktoré vyžaduje zvýšenú vecnú a časovú náročnosť práce sa odmena dojedná v dodatku k tejto zmluve.

Každá zmena zmluvy musí byť vykonaná formou dodatku k tejto zmluve, ktorý bude vypracovaný v rovnakom počte vyhotovení ako vlastná zmluva.

Vo Zvolene, dňa 31. mája 2012

audítor objednávateľ